Ir-Regolament tal-Kummissjoni (KE) Nru 2132/2003
ta’ l-4 ta’ Diċembru 2003
li jemenda r-Regolament (KE) Nru 2799/1999 li jistabbilixxi r-regoli dettaljati għall-applikazzjoni tar-Regolament (KE) Nru 1255/1999 dwar l-għoti ta’ għajnuna għall-ħalib xkumat u t-trab tal-ħalib xkumat intiż għall-għalf għall-bhejjem u l-bejgħ ta’ dan it-trab tal-ħalib xkumat
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq tal-ħalib u l-prodotti mill-ħalib [1], and in particular l-Artikolu 10 thereof,
Billi:
(1) Skond l-Artikolu 26 tar-Regolament tal-Kummissjoni (KE) Nru 2799/1999 [2], aġenziji ta’ l-intervent organizzaw stedina permanenti għal sejħa ta’ offerti għall-ħalib tat-trab xkumat mqiegħed fil-ħażna qabel l-1 ta’ Mejju 2002.
(2) Minħabba l-kwantità li għad hemm disponibbli u l-qagħda tas-suq, id-data għandha tiġi emendata għall-1 ta’ Ġunju 2002.
(3) Il-miżuri previsti f’dan ir-Regolament huma konformi ma’ l-opinjoni tal-Kumitat tat-Tmexxija tal-Ħalib u l-Prodotti mill-Ħalib,
ADOTTAT DAN IR-REGOLAMENT:
Artikolu 1
Fl-Artikolu 26(2) tar-Regolament (KE) Nru 2799/1999, "l-1 ta’ Mejju 2002" hija hawnhekk mibdula fi "l-1 ta’ Ġunju 2002".
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 ta’ Diċembru 2003.